  Виталий Пронин Самоизоляция режимез тӥясьёслы 500 манетысен 2 сюрс манетозь тыриськонъёс тупатоно.Туспуктӥз Максим Егоров Та ужпумез эскеризы Кун Кенешысь депутатъёс туннэ, 16-тӥ апреле, ортчем сессиязы. Россиысь КоАП-я штрафъёс 15 сюрс манетысен 40 сюрс манетозь. Но законъя, улосъёс асьсэос соослэсь быдӟалазэс чакланы быгато. Озьы асьме парламентарийёс огкылысь соглаш кариськизы: самоизоляция режимез тӥясьёслы 500 манетысен 2 сюрс манетозь тыриськонъёс тупатоно. Палэнысь шаерамы вуэмъёс карантинэз чакласьтэмъёслы — 3 сюрс манет. Ар куспын кыкетӥ ползэ сюризы ни ке — 5 сюрс. Тодады вайытом: шаерамы коронавируслэн четлыказ 58 мурт сюремын ни. Со пӧлысь 4-ез бурмиз, 2-езлэсь улонзэ утьыны ӧз луы. Элина Кумачёва  